cyanic-selkie/wikianc huggingface dataset:
Fremmedartslista
Norsk svarteliste 2012
I Fremmede arter i Norge – med norsk svarteliste 2012 ble artene fordelt på fire overordnede grupper:
Det er kun arter som har potensial for å reprodusere seg i Norge innen 50 år, som ble risikovurdert; av totalt 2320 fremmede arter var det 1180 som ble risikovurdert etter denne definisjonen.
De økologiske risikovurderingene ble gjennomført av vitenskapelige eksperter fra norske forskningsinstitusjoner ved hjelp av et kriteriesett som skulle sikre en standardisert vurdering på tvers av artsgrupper. Artene ble vurdert etter ni ulike kriterier, tre kriterier for invasjonspotensial og seks kriterier for økologisk risiko. Artene ble vurdert til en av fem risikokategorier:
Norsk svarteliste 2012 omfattet artene i kategoriene SE = svært høy risiko og HI = høy risiko.
Norsk svarteliste 2007
Den første offisielle økologiske risikovurderingen ble publisert i 2007 under navnet Norsk svarteliste 2007 – Økologiske risikovurderinger av fremmede arter. Denne oversikten omfattet totalt 2483 arter, fordelt på 22 artsgrupper, hvorav 217 arter var risikovurdert. Denne lista omfattet også stedegne arter spredt til nye områder i Norge som følge av menneskelig aktivitet.
Norsk svarteliste 2007 opererte med tre risikokategorier:
Anja Schneiderheinze-Stöckel
Anja Schneiderheinze-Stöckel (født 8. april 1978 i Erfurt), er en tysk tidligere bobkjører som deltok i de olympiske vinterleker 2006 i Torino og 2014 i Sotsji. Hun har også drevet med hurtigløp på skøyter.
Schneiderheinze ble olympisk mester i bobsleigh under vinter-OL 2006 i Torino. Sammen med Sandra Prokoff vant hun konkurransen i toerbob foran USA og Italia.
Württemberg
Württemberg er et område og en tidligere stat i Schwaben i Syd-Tyskland. Württembergs hovedstad var Stuttgart, nå hovedstad for dagens delstat Baden-Württemberg.
Stuttgart ble residensby for den første hertugen av Württemberg, Eberhart av Württemberg i 1495, og har siden vært hovedstad for området. Renessanseslottet Altes Schloss i byen sentrum rommer i dag Landesmuseum Württemberg.
Da Napoléon Bonaparte oppløste Det tysk-romerske riket i 1805 ble hertugene av Württemberg tildelt kongetitler og Stuttgart ble dermed kongelig residensby.
Under de tyske revolusjonene i 1848 og 1849 ble det alltyske og demokratiske Frankfurtparlamentet opprettet for å motvirke splittelsen av Tyskland. Etter lange diskusjoner bestemte Frankfurtparlamentet å tilby tittelen som tysk keiser til kong Fredrik Vilhelm IV av Preussen. Ettersom den demokratiske bevegelsen stadig ble svakere, fikk de tyske kongelige igjen makten over deres uavhengige stater, og den prøyssiske kongen avslo tilbudet fra de revolusjonære. Parlamentet ble drevet ut av Frankfurt og de mest radikale (som ønsket republikk) flyktet til Stuttgart, hvor de ganske kort tid etter ble oppløst av de württembergske militære.
Som et selvstendig kongedømme i 1871, sluttet Württemberg seg til Det tyske keiserriket, ledet av den prøyssiske statsminister Otto von Bismarck og slik ble en del av Tysklands samling. Etter første verdenskrig brøt kongeriket sammen og Fristaten Württemberg ble etablert som en del av Weimar-republikken. I 1920 var Stuttgart hovedsetet for den tyske nasjonale regjeringen etter at denne måtte flykte fra Berlin under Kappkuppet. Under andre verdenskrig ble byens sentrum nesten fullstendig ødelagt av alliert bombing.
I 1945 tok allierte styrker, først franske, deretter amerikanske, kontroll over området. Deler av det tidligere Baden og Württemberg ble slått sammen og i 1952 ble den nye, demokratiske staten Baden-Württemberg etablert (som Tyskland tredje største) med Stuttgart som hovedstad etter en folkeavstemning.
Godzilla vs. Mechagodzilla II
Handling
Yamane mistenker at Godzillas hjerte, som fungerer som en kjernefysisk reaktor, gjennomgår en kjernefysisk nedsmelting som et resultat av at Godzilla absorberer energien frigjort fra Birth Island som hadde blitt utløst av et vulkan-utbrudd. Yamane tror at hvis Godzillas temperatur når 1200 °C, vil monsteret eksplodere med en styrke 1 000 ganger større enn alle atomvåpen til sammen. Dette kan være varmt nok til å antenne jordens atmosfære, og redusere planetens overflate til aske.
Japans forsvar bruker et kjernefysisk våpen, Super X III, i forsøk på å reversere Godzillas selvødeleggelse. Men nedsmeltingen kan ikke forhindres. I mellomtiden oppdager forskere at våpen som ble brukt mot den opprinnelige Godzilla i 1954, har mutert til en koloni av prekambriske organismer som ligger i dvale. Skapningene kombineres i flere krabbe-lignende skapninger i menneske-størrelse. Etter flere dødelige trefninger mot militæret smelter skapningene, kalt "Destoroyah" sammen til en enkelt samlet form, som deretter forvandles til sin flygende form og forlater området. Miki Saegusa oppdager Little Godzilla - nå kalt Godzilla Junior - som har vokst betydelig som et resultat av ødeleggelsen av Birth Island. Miki får ordre om å lokke Godzilla Junior til Tokyo, i håp om at Godzilla følger etter dem og kan bli drept av Destoroyah.
Hollendergaten
Hollendergaten kan blant annet vise til:
Vogelgrun-demningen
Vogelgrun-demningen er en demning med vannkraftverk i Frankrike. Den er anlagt i Grand-Canal-d'Alsace ved Rhinen. Byggingen av kraftverket og demningen var ferdig i 1958. Installert vannkrafteffekt er 150 MW.
Launceston (Tasmania)
Launceston er en by som ligger nord på øya Tasmania i Australia. Byen er den nest største byen på Tasmania med sine 103 200 innbyggere (2006).
Launceston ble grunnlagt i 1806 og er oppkalt etter byen Launceston i Cornwall i Storbritannia.
Östra stambanan
Östra stambanan er det opprinnelige navnet på jernbanen mellom Katrineholm og Nässjö i Sverige. Idag betraktes denne del av det svenske jernbanenettet som en del av banen Södra stambanan (Stockholm–Katrineholm–Nässjö–Malmö). Med «Södra stambanan» mentes dog opprinnelig Falköping–Nässjö–Malmö (klar 1864), men da Östra stambanan hadde blitt bygget (1874), ble det naturlig å betrakte denne sammen med Södra stambanan sør for Nässjö som én bane, ettersom dette nå var den korteste og beste reiseveien mellom Stockholm og Sør-Sverige (tidligere var den Västra stambanan Stockholm–Falköping kombinert med Södra stambanan Falköping–Malmö). Banen har dobbeltspor.
Disse stasjoner på Östra stambanan har persontrafikk idag (2006):
Östra stambanan
Volgograd-3 kraftverk
Volgograd TETs-3 kraftverk (russisk: Volgogradskaja TETs-3) er et varmekraftverk nær Volgograd i Russland. Det eies og opereres av et regionalt kraftselskap Volgogradenergo, og har en produksjonskapasitet på 296 MW. Brenselstype er naturgass og mazut.
Byggingen av kraftverket begynte omkring 1973, og første byggetrinn stod ferdig i 1977. Kraftverket har senere blitt utvidet og fornyet.
Pedinorrhina
Pedinorrhina er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).
Utseende
Middelsstore (ca. 13-17 millimeter), blankt svarte gullbasser, dekkvingene med et bredt, rødoransje tverrbånd. Pronotum kan ha rødlige lengdestriper. Beina har skarpe sporer på leggene (tibiae). Disse er blant de minste medlemmene i gruppen Goliathini, som omfatter mange svært store arter.
Utbredelse
P. trivittata er utbredt i det sørlige Afrika, mens P. abbreviata er utbredt i Vest-Afrika.
Systematisk plassering
Slekten har gjerne vært kjent som Plaesiorrhina, men dette navnet bør trolig brukes på slekten fra Madagaskar som tradisjonelt har vært kjent som Bothrorrhina.
Olbia-Tempio (provins)
Provinsen Olbia-Tempio (it. Provincia di Olbia-Tempio) var en provins i regionen Sardinia i Italia. Byene Olbia og Tempio Pausania var provinsens hovedsteder.
Det var 138,334 innbyggere ved folketellingen i 2001. Arealet var 3,397 km². Provinsen hadde 26 kommuner.
I 2016 ble provinsen en del av Provinsen Sassari.
Geografi
Provinsen Olbia-Tempio grenset:
RS 105 «Ruth Opsahl»
RS 105 «Ruth Opsahl» er ei redningsskøyte som ble bygget for Redningsselskapet i 1989 ved West Products AS i Måløy. Skøyta ble finansiert ved at frk Ruth Opsahl donerte en hel bygård i på Torshov i Oslo til Redningsselskapet. Dette er den hittil største gaven gitt av en enkeltperson i selskapets historie.
Opprinnelig bar skøyta navnet «Ruth», det ble skiftet navn til Ruth Opsahl i 1995 etter en forlengelse fra 48 fot til 52 fot.
Pr. 1. januar 2008 hadde «Ruth Opsahl» som redningsskøyte berget 12 personer fra «den visse død», 25 fartøyer fra totalforlis, og gitt assistanse til totalt 2955 fartøy.
1003 Lilofee
1003 Lilofee er en hovedbelteasteroide. Den ble oppdaget 13. september 1923 av Karl Wilhelm Reinmuth fra Landessternwarte Heidelberg-Königstuhl.
Theódór Elmar Bjarnason
Theódór Elmar «Teddy» Bjarnason (født 4. mars 1987) er en islandsk fotballspiller som spiller for den tyrkiske klubben Elazığspor.
Bjarnason signerte en treårsavtale med Lyn i januar 2008, men ble solgt sommeren året etter. Han har tidligere spilt for KR Reykjavik, og Celtic FC.
Landslaget
Han ble tatt ut i s EM-tropp til EM i Frankrike 2016.
Lascelles Brown
Lascelles Brown (født 12. oktober 1974 på Jamaica), er en jamaicansk, canadisk bobkjører som deltok i sine første olympiske vinterleker under Vinter-OL 2002 i Salt Lake City for Jamaica. Men senere OL for Canada i Vinter-OL 2006 i Torino og 2010 i Vancouver.
Han ble verdensmester i bobsleigh 2005 i Calgary i toerbob.
Sammen med Winston Watt satte de en push-rekord for banen som ble brukt under OL i Salt Lake City.
Volga-2 kraftverk
Volga TETs-2 kraftverk (russisk: Volzjskaja TETs-2) er et varmekraftverk i Volzjskij nær Volgograd i Russland. Det eies og opereres av et regionalt kraftselskap Volgogradenergo, og har en produksjonskapasitet på 220 MW. Brenselstype er naturgass og mazut.
Nordsjøen
Blant store elver som munner ut i Nordsjøen er Elben ved Cuxhaven, Weser ved Bremerhaven, Ems ved Emden, Rhinen og Maas ved Rotterdam, Schelde ved Vlissingen, Themsen og Humber ved Hull.
Navnet Nordsjøen
Det kan ha vært friserne som har gitt Nordsjøen sitt navn, fordi havområdet ligger nord for Friesland.
Dybdeforhold
Nordsjøen er et grunt sokkelhav og randhav, med en gjennomsnittlig dybde på 94 m. Den sørlige delen er sjelden dypere enn 50 m, mens den nordlige kan ha dyp på nærmere 300 meter. Et unntak er Norskerenna, som er en vid og dyp forsenkning som løper rundt kysten av Sør-Norge. Her er det målt dyp på over 700 m.
Ved slutten av den siste istiden var deler av Nordsjøen fast land og til dels fritt for innlandsis. Av geologer blir disse landområdene kalt «Nordsjøfastlandet», og arkeologene har også brukt navnet «Doggerland». Da iskalotten smeltet videre, sank dette landet i havet mens fastlandet i dagens Norge begynte å stige ettersom isen ikke lenger presset grunnen ned.
Nordsjøen har mange og velkjente fiskebanker;
Geologi
Ved slutten av juratiden (150 mill. år siden) var det forbindelse mellom de to havarmene og det ble avsatt mørk leire ved begrenset oksygentilførsel. Leiren er både kildebergart og takbergart for de underliggende olje- og gassforekomstene. Ved strekking av jordskorpen mellom Norge og Storbritannia ble Nordsjøbassenget større og det utviklet blokkforkastninger som i dag avgrenser olje- og gassfeltene.
Vannmasser og temperaturforhold
Gjennom Øresund og Bæltene strømmer overskuddsvann fra Østersjøen ut i Kattegat og Skagerrak, anslått til 30 000 m³/s. Dette vannet har en saltholdighet på bare 8 promille. Denne stømmen får tilførsel av ferskvann fra elver i Vest-Sverige og Sør-Norge, og fortsetter som en brakk kyststrøm langs kysten av Agder. Motsatt av overflatestrømmen gjennom Øresund går en noe saltere bunnstrøm (16 promille) inn i Østersjøen, anslått til 15 000 m³/s. På denne måten opprettholdes saltbalansen i Østersjøen.
Atlanterhavsvannet som kommer inn i Nordsjøen gjennom Den engelske kanal og nord om Skottland har en saltholdighet på over 35 promille. Vannet i Nordsjøen vil ha en saltholdighet mellom atlanterhavsvannets og kyststrømmens, vanligvis mellom 34 og 35 promille, i blant ned mot 30 promille.
Hovedstrømmen av atlanterhavsvann går sørover langs østkysten av Skottland og England. En del av denne stømmen (Dooleystrømmen) krysser Nordsjøen mellom 58° og 59°N, mens en annen del møter atlanterhavsvann fra Den engelske kanal lengst sør i Nordsjøen, går inn i Tyskebukta og nordover langs vestkysten av Jylland, for så å møte den norske kyststrømmen.
En annen strøm (Eggastrømmen) kommer fra Norskehavet og går sørover langs vestskråningen av Norskerenna. Alt i alt utgjøres strømningsmønsteret i Nordsjøen av to strømvirvler mot urviseren, som igjen er nesten inneslutta av ferskere kyststrømmer.
I tillegg til de vinddrevne stømmene har tidevannet stor betydning for sirkulasjonen i Nordsjøens vannmasser. Tidevannsforskjellene er minst i Kattegat, Skagerrak og langs norskekysten – under 0,5 m. Forskjellen øker mot vest og sør, og kommer enkelte steder langs den engelske østkysten og ved Dover opp i 6 m. Tidevannsforskjellen er for øvrig over 10 m ved de engelske Kanaløyene.
Ved Lista hydrografiske stasjon måler Havforskningsinstituttet annenhver uke temperatur og salinitet i ulike dybdelag. Overflatetemperaturen er typisk ca. 3°C om vinteren og 15°C om sommeren. Saltholdigheten veksler i overflaten mellom 31 og 34 promille. I atlantiske lag under 150 meter er temperaturen lavest i juni med 5,8°C, og høyest i januar med 7,0 - 7,8°C, mens saltholdigheten er om lag 35 hele året.
Målte temperaturer og saltinnhold ved 1 meter dybde og 150 meter de siste årene fordeler seg slik:
Det er også en tilsvarende målestasjon vest av Utsira – Ytre Utsira hydrografiske stasjon. Den ligger midt i den sørgående, atlantiske havstrømmen som renner inn fra nord om Skottland, og har det salteste vannet ved noen norsk målestasjon. Overflatetemperaturen er typisk ca. 5-6°C om vinteren og 6-8°C om sommeren og tidlig høst. I lag omkring bunnen på 250 meter er temperaturen i august om lag 6°C, og i januar drøye 7°C.
Det måles også temperaturer og saltholdighet ved Arendal og i Sognesjøen.
Lavere flora og fauna
Tettheten av dyreplankton når vanligvis en topp like etter våroppblomstringen, og holder seg relativt høy gjennom sommeren for så å avta utover høsten.
Bunnfaunaen varierer geografisk, og har sammenheng med sedimentenes sammensetning. Også dyp, temperaturvariasjon og strømforhold virker inn på artssammensetningen, bl.a. fordi de fleste bunnlevende artene har larver som transporteres med vannmassene. Bunnfaunaen er viktig som føde for fisk som torsk, hyse og flyndre, i tillegg til å ha betydning i omsetningen av sedimentert organisk materiale.
Hjørdis
Hjørdis er et kvinnenavn dannet av de norrøne ordene hjorr, «sverd», og dís, «kvinne».
Nordsjøen
Sjøfugl
Bestandene av sjøfugl varierer geografisk. De fleste sjøfugler oppholder seg ved kystene både i hekketida og om vinteren, men en del arter – som havsule, havhest, krykkje og alkefugler kan ha tilhold på det åpne havet i lange perioder. Under svømmetrekket kan det være et betydelig antall alkefugler i åpent hav i Nordsjøen og på bankene.
Sjøpattedyr
Det blir fra tid til annen registrert finnhval, seihval, blåhval, vågehval, kvitnos, grindhval og kvithval i nordre del av Nordsjøen. Nise og springer er relativt vanlig.
Hjørdis
Utbredelse
Tabellen nedenfor gir en detaljert oversikt over populariteten til fornavnet Hjørdis i noen av de landene hvor statistikk er tilgjengelig.
Nordsjøen
Fiskerier
Tallene stammer fra FAO, sitert etter University of British Columbia. Skagerrak og Kattegat er inkludert.
Hjørdis
Kjente personer med navnet
Personene i listen er ordnet kronologisk etter fødselsår.
Alajuela
Alajuela er en by i Costa Rica, og er hovedstad i provinsen Alajuela. Tar man utgangspunkt i kantonens innbyggertall, er den Costa Ricas nest største by etter hovedstaden San José. Kantonen Alajuela hadde 254 886 innbyggere i 2011. Alajuela ligger 952 meter over havet, i Valle Central, 19 kilometer nordvest for San José.
Costa Ricas hovedflyplass, Juan Santamaría internasjonale lufthavn, ligger like ved Alajuela. Det samme gjør Costa Ricas største kjøpesenter, City Mall.
Fotballaga Alajuelense og Carmelita kommer fra Alajuela, og begger benytter Estadio Alejandro Morera Soto som hjemmebane.
Lothepus
Leif Einar Lothe (født 30. september 1969), kjent som Lothepus, er en norsk TV-personlighet fra Rogdo i Ullensvang i Hardanger. Lothe har gitt ut to album; debuten Sallaren kom i 2009, mens Cowboyhjarta ble utgitt i juni 2014. I tillegg har Lothe gitt ut en biografi, lansert merchandise og alkoholprodukter under navnet «Lotherus», samt utviklet ølet «Lothepils» i samarbeid med Hansa bryggeri. I 2022 lanserte han snusmerket «Lo The Snus» hos Swedish Match.
Lothe er kjent fra Fjorden Cowboys, en dokumentarserie som hadde premiere på TV 2 i 2014 og som har vunnet Gullruten. I 2018 var Lothe aktuell med sjette sesong av Fjorden Cowboys på TV 2 Zebra. I 2017 fikk Lothe sitt gjennombrudd da han vant Farmen kjendis, en reality-serie der tolv norske mediekjendiser driver en gård og konkurrerer mot hverandre i ulike oppgaver. Programserien satte publikumsrekord for TV 2 med et snitt på knappe 950,000 seere pr. episode.
I 2017 ble Lothe kåret av Kampanje til «årets medienavn» og «årets kjendis», og var den personen som hadde blitt søkt opp flest ganger på Google. Samme år ble han også nominert til «publikumsprisen» under Gullruten.
I 2021 er Lothe deltager i en ny sesong av gameshowet Fangene på fortet.
Familie
Leif Einar Lothe er sønn av entreprenøren Einar Lothe og kunstner Anne Karin Lothe. Han har tre barn.
Morten Olsen
Morten Per Olsen (født 14. august 1949) er en dansk fotballtrener og tidligere fotballspiller. Han var trener for 2000—2015.
Da Olsen var fotballspiller var han en av de store forsvarsspillerne som var avgjørende for at Danmark kvalifiserte seg til EM i 1984 og VM i 1986.
Etter at han la opp har Olsen vært trener for blant annet 1. FC Köln og AFC Ajax. I hans tid som landslagstrener har Danmark kvalifisert seg til VM i 2002, EM i 2004, VM i 2010 og EM i 2012.
Petit-Saut-demningen
Petit-Saut-demningen er en demning med vannkraftverk i Fransk Guyana. Byggingen av kraftverket og demningen var ferdig i 1995. Installert vannkrafteffekt er 116 MW.
Advokatfirmaet Selmer
Advokatfirmaet Selmer AS er et norsk forretningsadvokatfirma. Det ble etablert 1. januar 1985 av Christian Selmer og har i dag kontorer på Tjuvholmen i Oslo. Firmaet har over 110 advokater, hvorav 39 partnere, og har kompetanse på alle de sentrale forretningsjuridiske disiplinene. Firmaet har dessuten ti revisorer og økonomer ansatt i en egen gruppe for finansiell analyse og transaksjonsstøtte.
Selmer har i 2007, 2008, 2010 og 2011 mottatt utmerkelsen «Law Firm of the Year in Norway» fra the International Financial Law Review.
Selskapet hadde i 2012 180 ansatte, og omsatte for 400 millioner kroner.
1004 Belopolskya
1004 Belopolskya er en asteroide i det ytre av hovedbeltet. Den ble oppdaget 5. september 1923 av Sergej Beljavskij fra Crimean Astrophysical Observatory i Simeiz på Krimhalvøya.
Pterostichus diligens
Pterostichus diligens er en av billene i delgruppen (underfamilien) Pterostichinae i familiegruppen løpebiller. Systematikken følger Carabidae of the World.
Utbredelse
Pterostichus diligens finnes i nesten hele Europa, østover i Asia.Finnes i Norge og er ganske vanlig.
Utseende
Pterostichus diligens er 5,3-&6,7bsp;mm lang og helt svart på farge. Beina er ofte lysere på farge, men lårene er alltid svarte. Brystskjoldet er litt matt på grunn av svært fin punktur (krever forstørrelse for å se), brystskjoldet har bare en tydelig grop i hvert bakhjørne. Brystpartiet er glatt (ikke punktur) på undersiden. I Norden kan den ligne på strenuus, men denne har grov punktur på brystskjoldets underside.
Levevis
Pterostichus diligens lever på fuktige steder, særlig på gress og urtemark.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Larvene og de voksne (imago) lever som predatore.
Ouray County
Ouray Countys totale areal er 1,404.32 km² hvorav 5 km² er vann. Ved folketellingen i 2010 hadde fylket 4,436 innbyggere og administrasjonssenteret ligger i byen Ouray som også er fylkets største by.
Historie
Fylket ble grunnlagt 18. januar 1877 av land som ble skilt ut for det meste fra San Juan og med en mindre del av Hinsdale County. Det har fått sitt navn etter ute-indianerhøvdingen Ouray. Gullgraverbyen Ouray, grunnlagt 2. oktober 1876, ble den 8. mars 1877 definert som administrasjonssete. Den 19. februar 1881 ble sørlige del av Ouray County utskilt og fikk navnet Dolores County. Den 27. februar 1883 ble også vestre del utskilt, og ble San Miguel County.
For en kortere periode i 1883 var navnet Ouray County skiftet ut med Uncompahgre County.
Industrielt jordbruk
Industrielt jordbruk er en moderne form for gårdsdrift som innebærer industrialisert produksjon av buskapen, fjærkre, fisk og avling. Metodene for industrielt jordbruk er tekniskvitenskapelige, økonomiske og politiske. De omfatter innovasjoner i jordbruksmaskiner og jordbruksteknikker, genetisk teknologi, teknikker for å oppnå økonomi i henhold til skalering av produksjonen, skape nye markeder for forbruk, søknader og håndhevelser av patentproduksjon av genetisk informasjon og global handel. Disse metodene er omfattende i utviklede eller industriland og er økende verden over. Det meste av hvete, meieriprodukter, egg, frukt og grønnsaker i supermarkedene er produsert som benytter disse metodene for industrielt jordbruk.
Lincoln County (Vest-Virginia)
Lincoln County er et fylke i den amerikanske delstaten Vest-Virginia. Det ligger i de sørvestlige delene av staten og det grenser mot Putnam County i nord, Kanawha County i nordøst, Boone County i sørøst, Logan County i sør, Mingo County i sørvest, Wayne County i vest og mot Cabell County i nordvest.
Industrielt jordbruk
Det motsatte av industrielt jordbruk er konvensjonelt, tradisjonelt jordbruk eller småbruk.
Lincoln County (Vest-Virginia)
Lincoln Countys totale areal er 1 136 km² hvorav 3 km² er vann. I 2000 hadde fylket 22 108 innbyggere og administrasjonssenteret ligger i byen Hamlin.
Fylket ble grunnlagt i 1867 av land fra fylkene Kanawha og Cabell og det er oppkalt etter USAs 16. president, Abraham Lincoln. Etter den amerikanske borgerkrigen var det et ønske fra tidligere konfødererte å gi fylket navnet Davis County etter Jefferson Davis, men det førte ikke frem.
1005 Arago
1005 Arago er en hovedbelteasteroide. Den ble oppdaget 5. september 1923 av Sergej Beljavskij fra Crimean Astrophysical Observatory i Simeiz på Krimhalvøya.
Alajuela (kanton)
Alajuela er en kanton i provinsen Alajuela i Costa Rica. Kantonen hadde 254 886 innbyggere i 2011. Arealet er på 388,43 km². Costa Ricas nest største by, Alajuela, dekker det meste av kantonen.
Distrikter
Kantonen Alajuela er delt inn i 14 distrikter:
The Meters
The Meters var et funk-band fra New Orleans. De blir sett på som et av de viktigste bandene innen sjangeren funk. Bandet besto av organisten Art Neville, trommeslagerer Joseph "Zigaboo" Modeliste, bassisten George Porter Jr. og gitaristen Leo Nocentelli.
Bandet ble dannet i 1965 og karrieren var på sitt høyeste i de tidligere årene. Blant sangene var «Cissy Strut» fra debutalbumet The Meters den største hiten.
Karlsuniversitetet
Karlsuniversitetet (tsjekkisk: Univerzita Karlova, tysk: Karlsuniversität, latin: Universitas Carolina) er det eldste, største og mest prestisjefulle universitet i landskapet Bøhmen i Den tsjekkiske republikk, og et av de aller første i Sentral-Europa. Det er et av de eldste universiteter i Europa som har vørt uavbrutt i aktivitet til i dag og er rangert blant de ypperste 1,5 prosent av verdens beste universiteter.
Det ble grunnlagt i Praha (Prag) i 1348 av den bøhmiske konge og senere tysk-romerske keiser Karl IV med pavelig tillatelse fra pave Klemens VI fra året før.
Som det eldste universitetet i Sentral-Europa tiltrakk det seg flere akademikere fra regionen, først og fremst fra de nærliggende statene i Det hellige romerske rike, som Bøhmen var del av på den tiden. Dets segl viser dets beskytter Karl IV med hans våpenskjold som konge av det tysk-romerske rike og av Bøhmen, og som kneler foran Venceslas, skytshelgen av Böhmen. Det er omgitt av inskripsjon: Sigillum Universitatis Scolarium Studii Pragensis (tsjekkisk: Pečeť studentské obce pražského učení; «Seglet til akademia i Prag»).
Fram til den annen verdenskrig var universitetet både tysk- og tsjekkiskspråklig, med to separate seksjoner. Selv om universitetet hadde vært overveiende tyskspråklig tidligere, ble tsjekkisk tatt i bruk i økende grad fra slutten av 1800-tallet. Universitetet har i dag omkring 50 000 studenter og er delt i 17 fakulteter (tre ligger utenfor Praha).
Organisasjon
Karlsuniversitetet består av sytten fakulteter:
Målilla
Målilla er et tettsted i Hultsfred kommune i Kalmar län i Sverige. I 2010 hadde tettstedet 1,524 innbyggere.
Tettstedet består nesten bare av villabebyggelse og består foruten selve Målilla av Målilla kyrkby og Gårdveda i vest og Ämmenäs i sør. Målilla passeres av Stångådalsbanan og Bockabanan, men fra 2005 stopper ikke lenger togene ved jernbanestasjonen.
Veterinærmedisin
Veterinærmedisin er læren om medisinsk profylakse (forebygging), diagnostisering, behandling og terapi for dyr. Hovedsakelig er medisinen rettet mot tamme dyr, som husdyr, kjæledyr og sportsdyr, men også ville dyr i frihet og dyreparker omfattes av fagfeltet. Sentralt i faget er forebyggende dyrebeskyttelse.
Norge
En profesjonsutøver av veterinærmedisin har gjennomført et fem- til seksårig studium, i Norge ved Norges veterinærhøgskole, og fått yrkestittelen veterinær og i Norge den akademiske cand.med.vet. Dr. med. vet. er en doktorgrad i veterinærmedisin. Dyrlege er en annen vanlig betegnelse på veterinær.
Altenworth vannkraftverk
Altenworth vannkraftverk er en demning med elvekraftverk i Østerrike. Vannkraftverket er anlagt i Donau. Byggingen av kraftverket og demningen var ferdig i 1976. Installert vannkrafteffekt er 351 MW. Årlig produksjon fra anlegget er 1,95 TWh elektrisk kraft.
Stokkan ungdomsskole
Stokkan ungdomsskole er en offentlig ungdomsskole på Stjørdalshalsen i Stjørdal kommune, Trøndelag. Barneskolene Fosslia, Halsen og Kvislabakken sogner til Stokkan. Stokkan er kommunens største ungdomsskole. Rektor er Torbjørn Morset Størseth. Det er cirka 450 elever og 60 ansatte på skolen.
Lamprologus meleagris
Lamprologus meleagris eller Lamprologus stappersi er en typisk sneglehusleker fra Kongo. Denne tanganyikacikliden blir kalt «Pearly Ocellatus». Denne har to vitenskapelige navn, eller er to helt forskjellige, men nærmest identiske arter, dette er noe som man ikke er enige om.
Stokkan ungdomsskole
Tilvalg og valgfag
På Stokkan ungdomsskole er det flere forskjellige tilvalgsfag. De tilbyr språkene spansk, fransk, tysk og engelsk fordypning. Skolen tilbyr også arbeidslivsfag som et annet alternativ for språk.
Lamprologus meleagris
Hannen blir ca. 7 cm lang, hunnen en del mindre.
Som akvariefisk
De bør ha sneglehus, skjell og fin sand som de kan grave i og dekke skjellene sine med, Hannen skal være for stor til å gå inn i skjellene under selve leken, men hunnen vil vokte eggene inne i skjellet til hun slipper ungene ut. De lever i familier bygget rundt foreldreparet som holder sammen livet ut. De foretrekker en temperatur på 24-28 °C og en pH mellom 8 og 9.
Stokkan ungdomsskole
Tilvalg og valgfag
Skolen har flere valgfag, kan endre seg far år til år og det er forskjellige for trinnene. 8. trinnet tilbyr design og redesign, produksjon for scene, programmering, innsats for andre, fysisk aktivitet og helse, praktisk håndverksfag. 9. trinn har det samme tilbudet som 8. trinn. 10. trinn tilbyr produksjon for scene (musikal), programmering, fysisk aktivitet og helse, praktisk håndverksfag og friluftsliv.
Den gamle skolen
Gamleskolen ble bygd i 1974 og var i bruk frem til den ble revet i våren 2010. Det siste kullet som gikk på gamleskolen gikk ut våren 2010 og første kullet som begynte på nyskolen begynte høsten 2010.
Elevråd
Elevrådet på stokkan ungdomsskole består av en elev fra hver klasse. Disse møtes til møter for å snakke om saker, planlegge arrangementer og diskutere forskjellige ting. Her planlegger de elevkvelder, temadager og forskjellige ting som bør endres på. Er du medlem i elevrådet så har du god sjans til å si dine meninger og har en stor stemmerett. Man må også bringe klassens meninger videre til elevrådet.
Europamesterskapet i friidrett
EM i friidrett arrangeres av Det europeiske friidrettsforbundet. Europamesterskapet ble opprinnelig arrangert hvert fjerde år, men siden 2010 arrangeres det hvert annet år i partallsår.
Historie
De europeiske mesterskapene har en mye lengre historie enn verdensmesterskapene. Det første europamesterskapet ble kun arrangert for herrer. I 1938 ble herre- og kvinneøvelsene arrangert på forskjellige steder og til forskjellige tider. Fra 1934 til 1966 ble mesterskapene arrangert «halvveis» mellom olympiske leker. Etter avvik fra dette (1969 og 1971) gikk man tilbake til den gamle ordningen igjen i 1974. Etter EM i Barcelona i 2010 har mesterskapet blitt avholdt annenhvert år. EM i friidrett 2020 som skulle vært arrangert i Paris, ble avlyst på grunn av koronaviruspandemien.
EM i friidrett innendørs holdes i februar eller mars i oddetallsår.
Skjærende sving
Skjærende sving (engelsk: carving) brukes for å betegne en teknikk for ski- og snøbrettkjøring hvor ski eller brett vinkles mot snøunderlaget og vil føye seg etter trykket fra utøveren.
Teknikken krever at utstyret er utformet med innsving; det smaleste partiet befinner seg på midten og utvider seg gradvis mot endene.
University of Strathclyde
University of Strathclyde er ett av tre universiteter som ligger i Glasgow i Skottland. Universitetet har sine røtter i Andersons Institution som ble dannet i 1796, men ble først et universitet i 1964. Universitet er fordelt på to separate områder i Glasgow. De fleste av universitetsbygningene ligger rett øst for sentrum, men det er også et område på Jordanhill, vest i byen.
Rangeringer
University of Strathclyde ble rangert som nummer 38 av 126 britiske universiteter på Complete University Guides liste for 2016 og som nummer 33 av 119 britiske universiteter på The Guardians 2016-liste.
I QS World University Rankings for 2014 rangerte universitetet som nummer 246. Det var ikke å finne blant de 500 beste universitetene i verden i Times Higher Education World University Rankings 2014-2015 eller i Academic Ranking of World Universities (Shanghai-rankingen) for 2014 på plass 246 av verdens universiteter.
1006 Lagrangea
1006 Lagrangea er en hovedbelteasteroide. Den ble oppdaget 12. september 1923 av Sergej Beljavskij ved Crimean Astrophysical Observatory i Simeiz på Krimhalvøya.
Miles Millar
Miles Millar (født 1967) er en amerikansk film- og TV-produsent. Hans er mest kjent for å ha skapt TV-serien Smallville sammen med Alfred Gough. Millar har også vært manusforfatter på en rekke filmer, blant annet var han med på å forfatte manusene til Spider-Man 2 og Herbie: Fully Loaded.
VideoLAN
Google er en storbruker av VideoLAN's teknologi, spesielt VLC til sin nettside Google Video.
Mayrhofen vannkraftverk
Mayrhofen vannkraftverk er et vannkraftverk i Østerrike. Den er anlagt i Zemm, ei sideelv til Ziller. Byggingen av kraftverket og demningen startet i 1965 og var ferdig i 1977. Installert vannkrafteffekt er 345 MW. Årlig produksjon fra anlegget er 0,67 TWh elektrisk kraft. Dette er et såkalt pumpekraftverk med to vannmagasiner, et ovenfor og et nedenfor kraftstasjonen.
Robert Milkins
Robert Milkins (født 6. mars 1976) er en engelsk profesjonell snookerspiller fra Gloucester.
Hans beste plassering i en rankingturnering er en semifinale i Irish Masters, da han tapte 8–9 mot Matthew Stevens, etter å ha ledet 8–5. Hans beste plassering på verdensrankingen var i sesongen 2003/2004, da han var rangert som nummer 21.
Phillips County (Colorado)
Phillips County er et fylke i den amerikanske delstaten Colorado. Det ligger i den nordøstlige delen av staten og det grenser mot Sedgwick County i nord, Yuma County i sør og mot Logan County i vest. Det har også grense mot delstaten Nebraska i øst.
Phillips Countys totale areal er 1,781.24 km² hvorav 0,31 km² er vann. I 2000 hadde fylket 4,480 innbyggere og administrasjonssenteret ligger i byen Holyoke som også er fylkets største by.
Historie
Fylket ble grunnlagt i 1889 av land som ble skilt ut fra Logan County og det har fått sitt navn etter R.O. Phillips.
Oristano (provins)
Provinsen Oristano (it. Provincia di Oristano) er en provins i regionen Sardinia i Italia. Oristano er provinsens hovedstad.
Det var 167 971 innbyggere ved folketellingen i 2001.
Geografi
Provinsen Oristano grenser:
Norsk Grønnkraft
Norsk Grønnkraft AS ble etablert i 2004 og var eid av kraftprodusentene Akershus Energi, EB Kraftproduksjon, E-CO Energi og Østfold Energi. Selskapet skal utvikle, eie og drifte småkraftverk i Norge.
Norsk Grønnkraft var en av de største aktørene innen småkraftsegmentet i Norge med 26 kraftstasjoner i drift.
Fisjon og fusjon
I 2014 ble selskapet splittet i to. Utvikling av småkraftverk ble overført til et nytt selskap, Norsk Grønnkraft Utbygging AS. Det gjenværende Norsk Grønnkraft AS ble et rent driftselskap for de ferdig utbygde kraftverkene.
Selskapet ble så kjøpt av det tyske investeringsselskapet Aquila Capital. Senere kjøpte de også selskapet Småkraft.
De to småkraftselskapene ble så fusjonert i 2017, under navnet Småkraft.
Hywer AS overtar virksomheten til NGK i Oktober 2022. Hywer het tidligere Brødrene Dahl Vasskraft og holder til i Dale i Sunnfjord.
Godzilla vs. Mothra
Godzilla vs. Mothra (ゴジラVSモスラ) er en japansk film fra 1992 regissert av Takao Okawara. Dette er den nittende filmen om det klassiske filmmonsteret Godzilla.
Handling
I 1992, etter hendelsene til Godzilla vs. King Ghidorah, krasjer en meteor i Boningropa og vekker Godzilla. Seks måneder senere blir forsker Takuya Fujito arrestert etter å ha stjålet en eldgammel gjenstand. Senere tilbyr en representant for den japanske statsministeren å få alle anklager mot ham henlagt dersom Takuya utforsker Infant Island med sin eks-kone, Masako Tezuka og Kenji Ando, ​​sekretær for bedriften Marutomo. Etter at de ankommer øya, finner de en hule som inneholder en skildring av to gigantiske insekter i kamp. De oppdager også et gigantisk egg og ett par humanoider kalt Cosmos. De mener at egget tilhører Mothra.
Cosmos forteller om en eldgammel sivilisasjon som forsøkte å kontrollere jordens klima, og dermed provoserte jorden til å skape Battra, som ble ukontrollerbar, og begynte å skade selve planeten som skapte ham. Mothra, en annen beskytter av jorden, slåss en apokalyptisk kamp med Battra, som til slutt tapte. Cosmos forklarer hvordan meteorene avdekket Mothras egg, og kan ha vekket Battra - som fremdeles er forbitret over menneskehetens innblanding i jordens naturlige orden. Marutomo-selskapet sender et frakteskip til Infant Island for å hente egget, tilsynelatende for å beskytte det. Men Godzilla dukker opp og ønsker det nylig klekkede Mothra-larven. Battra, også som en larve, dukker snart opp og blir med i kampen.
Dik Browne
Dik Browne (Richard Arthur Allan Browne) (født 11. august 1918 (eller 1917) i New York, død 4. juni 1989 i Sarasota, Florida) var en amerikansk tegneserieskaper og illustratør, mest kjent for stripeserien Hårek den hardbalne (Hägar the Horrible).
Foldabrua
Foldabrua er ei hengebru som krysser Foldereidsundet i Nærøysund kommune i Trøndelag. Brua er 336 meter lang, hovedspennet er 225 meter, og seilingshøyden er 38 meter. Brua er en del av fylkesvei 17.
Brua ble åpnet i 1969. Før det var det ferge mellom Teplingan og Bjøråneset.
NPF-prisen
NPF-prisen eller Norsk Petroleumsforenings pris er en pris som deles ut årlig av Norsk Petroleumsforening i forbindelse med Oljeindustripolitisk seminar i Sandefjord. Prisen ble første gang utdelt i 2004, for år 2003. Den blir regnet som den høyeste utmerkelsen innen norsk oljebransje.
Hurtigløp på skøyter under Vinter-OL 1968 – 1500 meter herrer
1 500 meter hurtigløp på skøyter herrer var en øvelse under Vinter-OL 1968. Øvelsen ble avholdt på Anneau de Vitesse i Grenoble, Frankrike 16. februar 1968.
53 skøyteløpere fra 18 nasjoner deltok i øvelsen.
Rekorder
(**) Rekorden ble satt på høyfjellsbane (mer enn 1 000 meter over havet) og på naturis.
I det andre paret forbedret Ard Schenk den olympiske rekorden til 2.05,0 og Kees Verkerk senket rekorden ytterligere til 2.03,4 da han ble olympisk mester.
Pterostichus adstrictus
Pterostichus adstrictus er en av billene i delgruppen (underfamilien) Pterostichinae i familiegruppen løpebiller. Systematikken følger Carabidae of the World.
Utbredelse
Pterostichus adstrictus finnes i nord for Alpene i Europa. Finnes i Norge. Samt i Asia og Nord-Amerika.
Levevis
Pterostichus adstrictus tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Larvene og de voksne (imago) lever som predatore.
Postcrossing
Postcrossing er et nettsted på internett som ble opprettet 14. juli 2005, og er laget slik at folk kan motta postkort fra hele verden. Deltagerne mottar like mange kort som de sender ut, fra andre postcrossere som finnes over hele verden. Hvert postkort som sendes og mottas blir registrert på PostCrossing.com, slik at medlemmene til enhver tid har oversikt over hvilke land man har sendt postkort til, og hvilke land man har mottatt postkort fra.
Per 1. september 2010 hadde Postcrossing.com 208 440 medlemmer registrert over hele verden, og totalt 5 064 901 postkort hadde blitt sendt dem imellom. Til enhver tid er det rundt 180 770 postkort som sendes mellom brukerne. Medlemmene kommer fra 208 forskjellige land.
De største medlemslandene i verden er USA (34 773 medlemmer), Russland (85 000), Kina (20 787 medlemmer), Tyskland (14 912 medlemmer), Finland (12 627 medlemmer) og Taiwan med 11 880 medlemmer. I Sverige er det 695 registrerte medlemmer, Danmark har 244 medlemmer. I Norge finnes det 790 medlemmer, som til sammen har sendt 33 275 postkort over hele verden.
I juli 2012 fantes det over 335 000 medlemmer fordelt på 208 land over hele verden. PostCrossing nådde to millioner sendte kort i februar 2009, med et kort sendt fra Tyskland til Norge, og nettstedet nådde fem millioner sendte postkort den 24. august 2010 med ett postkort som ble sendt fra Isle of Man til Thailand. Nettstedet nådde 10 millioner registrerte postkort den 27. januar 2011 med ett postkort sendt mellom Japan og Tyskland.
Nettstedet PostCrossing er løst basert på BookCrossing.com som ble opprettet 17. april 2001, der meningen er å registrere bøker på interett og deretter plassere disse bøkene på offentlige steder slik at andre mennesker kan finne bøkene, og lese dem.
Costa Ricas provinser
Costa Rica er delt inn i sju provinser. Provinsene er ytterligere inndelt i kantoner, som igjen er delt inn i distrikter.
Innbyggertalla i tabellen nedafor er fra 2011.
Paruresis
Paruresis, også sjenert blære, er en type fobi der den lidende sliter med vannlating i tilstedeværelse av andre, for eksempel i et offentlig toalett. Problemet kan oppstå både om tilstedeværelsen av andre er ekte eller innbilt. Lidelsen rammer oftest menn, men også kvinner. Paruresis er antatt å være svært vanlig, og blant fobier rangert som nummer to bak frykten for å tale for forsamlinger.
Tilsvarende tilstand som påvirker avføring kalles parcopresis.
Påvirkning
Det er ikke uvanlig med enkeltstående episoder av vanskeligheter i urinering der andre mennesker er i umiddelbar nærhet, eller ved urinering i ukjente eller uvanlige omgivelser. Paruresis som syndrom eller lidelse går derimot langt utover vanlig skyhet, sjenanse eller frykt for eksponering.
I alvorlige tilfeller klarer en person med paruresis bare å urinere hjemme og alene, i kjente omgivelser. Noen må gjennom prosessen med blærekateterisering for å få tømt urinblæren.
Selv om de fleste med paruresis rapporterer at de utviklet tilstanden i tenårene, og oppdager det gjerne i skolesammenheng, det kan slå til enhver alder. På grunn av ulike nivåer av alvorlighetsgrad fra en person til en annen, er noen menneskers første opplevelse av problemet første gang de skal avgi urinprøve til en medikament test. Mange kvinner er uvitende om at de underlagt et nivå av paruresis. I omtale om kvinner og urinering vektlegges andre lidelser, urininkontinens eller hyppig vannlating.
Noen mennesker takler situasjonen ved bevisst å holde på urinen, eller ved å avstå fra å drikke væske. Det er også vanlig å oppsøke avskjermede områder, eller offentlige toaletter med enkeltrom, eller låsbare avlukker.
Alvorlige tilfeller av lidelsen kan påvirke en persons livskvalitet markant, og være svært styrende i hverdagen og begrense aktivitet og frihet. Alvorlig syke vil ikke kunne reise langt fra sine hjem eller være i stand til å etablere intime relasjoner. I noen tilfeller kan ikke personen urinere selv i sitt eget hjem, dersom noen andre kan bli hørt å være der. Psykologhjelp, terapi eller støttegrupper kan bidra til å håndtere situasjonen. Ulike pusteteknikker og mentale rutiner er blant metodene som nyttes i terapien. Rennende vann eller annen lyd som overdøver lyden av egen urinering har vist seg å fungere for noen.
Begrepsdannelse
Begrepet Paruresis ble etablert av Williams og Degenhart (1954) i deres avhandling "Paruresis: a survey of a disorder of micturition", publisert i Journal of General Psychology 51:19-29. Studien sjekket 1 419 høgskolestudenter og fant at 14,4 % hadde erfart paruresis, enten gjennom enkeltepisoder, eller varig.
Andre begrep
Paruresis omtales også som shy bladder syndrome, stage fright (sceneskrekk), pee fright (tisse-angst), urofobi og det mer medisinske begrepet psychogenic urinary retention.
Prosadikt
Et prosadikt er en tekst beregnet på å leses som poesi.
Prosadikt er som ordet sier et møte mellom poesi og prosa. Likevel nærmere diktet, noe blant annet kan sees av en eldre betegnelse for prosadikt: Dikt i prosa. I prosa betyr at teksten er skrevet rett frem som regel med rett høyremarg, uten linjedeling eller rim som hjelpemiddel.
Sjangren er knapt hundre år gammel, og har opphav i mange av datidens kunstneres fornemmelse av et tidsskifte med hensyn til hva som nå var kunst. Siden fotografiet så ut til å overflødiggjøre maleriet, smittet oppbruddsstemningen også de som skrev. Mange malere var også verbalt aktive, og skrev både manifester og ga ut tidsskrifter, hvor prosadikt var en del av repertoaret. Franskmannen Charles Baudelaire regnes som oppfinneren av prosadiktet.
Prosadikt i Norge
Blant annet disse har skrevet prosadikt i Norge: Sigbjørn Obstfelder, Knut Hamsun, Kristoffer Uppdal, Emil Boyson, Tarjei Vesaas, Paal Brekke, Gunvor Hofmo.
Åpen by
Åpen by er ifølge Haagkonvensjonen (av 1907) at en by ved et ventet angrep av fienden ikke forsvarer seg men erklærer at den er åpen for besettelse uten strid. Dette har skjedd en rekke ganger under krig, når man har innsett at ytterligere kamper mot en overlegen fiende bare vil føre til unødig ødeleggelser.
Eksempler på byer som har blitt erklært for åpen by er:
Carlos Hevía
Carlos Hevía y de los Reyes Gavilán (født 21. mars 1900 i Havanna, død 2. april 1964 i Florida) var jurist og president på Cuba i perioden 15. januar 1934 – 18. januar 1934.
Etter at Fulgencio Batista hadde avsatt Ramón Grau San Martín 14. januar 1934, møttes han og hans nye kuppmakere på militærbasen Colombia utenfor Havanna.
Grau hadde motvillig gått med på å overlate presidentembetet til oberst Carlos Mendieta, som hadde stor respekt i befolkningen for å ha ledet et militært opprør mot den tidligere diktatoren Gerardo Machado. Dette forhindret likevel ikke Batista fra å utnevne Hevía til president.
På samme måte som Ramón Grau kom Hevía fra Nasjonalistpartiet (Partido Revolucionario Cubano – Auténtico)
Hevía trakk seg imidlertid etter bare 36 timer. Årsakene er uklare. Etter at Hevía trakk seg, oppsto et kort mellomspill der Batista tilbød presidentembetet til Carlos Manuel Márquez (fullt navn: Carlos Manuel Agustín Márquez Sterling y Loret de Mola) som satt kun 1 – 2 timer i embetet før han også trakk seg. Også årsakene til at Márquez trakk seg, er uklare.
Batista henvendte seg så til Carlos Mendieta som aksepterte tilbudet, og tiltrådte som Cubas 19. president og den 5. ikke-folkevalgte presidenten etter 1902.
Hevía døde i Florida i 1964, 64 år gammel.
Ask
Ask (Fraxinus excelsior) er et blomstrende løvtre. Fruktene er små nøtter. Barken er gråaktig. Bladsammenstillingen er lik, men noe større enn hos rogn. Hver bladsamling består av 9 eller flere enkeltblad, oddetall, sammensatt parvis på en egen stilk. Treet blir 20-30 meter høyt. I Norge er ask det siste treet som får blader om våren og det første som feller dem om høsten.
Ask som medisinplante
Ask har hatt stor betydning i tidligere tiders medisin. Barken har vært brukt til å stoppe blødninger fordi den har en adstringerende virkning. Askeblader har blitt brukt i avførende og urindrivende midler. Apoteker Christian Magnus Zetlitz som drev Stavanger apotek fra omkring 1880, skar iblant smågrener av trær og laget askeavkok, som han med farmasiopplæring fra København holdt for å være den beste medisin mot de fleste sykdommer.
Askeavkok skulle hjelpe mot det meste på 1970-tallet, og ble solgt i store mengder over hele landet. Avkok av veden eller morknede greiner skulle hjelpe mot kreft. Ask i alle former ble kokt, og apotekene kunne ikke skaffe nok. Fra en omsetning av tørkede askeblader (folium fraxini) på 68 kg i 1976 steg den til 4,3 tonn to år seinere, for så raskt å gå tilbake til det normale. Nyere forskning har vist at det ikke finnes holdepunkter for at ask kan helbrede kreft.